Joomag Talent Specialist Անի Մերուժանի Մարգարյանը նշեց, որ իրենց մոտ՝ Joomag-ում, չեն պահանջում ուղեկցող նամակ, բայց եթե ուղարկում են, անպայման կարդում են։ Անին նաև նշեց, որ ցանկացած պարագայում ռեզյումեն և ուղեկցող նամակը թեկնածուի համար միակ միջոցն են գործատուին ներկայանալու և մնացած թեկնածուներից առանձնանալու։ Ուստի չափազանց կարևոր է հոգատար լինել և ուղարկել լավ շարադրված, գրագետ ռեզյումե և ուղեկցող նամակ։